संज्ञा स्त्री० [सं०] १. पेड़ के धड़ से चारों ओर निकली हुई लकड़ी या छड़। टहनी। डाल। २. शरीर का अवयव। हाथ और पैर। ३. उँगली। ४. चौखट। बृहत्०, पृ० २८१। ५. घर का पाख। ६. किसी मूल वस्तु से निकली हुए उसके भेद। प्रकार। ७. विभाग। हिस्सा। ८. अंग। अवयव। ९. किसी शास्त्र या विद् या के अंतर्गत उसका कोई भेद। १०. वेद की संहिताओं के पाठ और क्रमभेद जो कई ऋषियों ने अपने गोत्र या शिष्यपरंपरा में चलाए। विशेष—शौनक ने अपने 'चरणव्यूह' में वेदों की जो शाखाएँ गिनाई हैं, उसके अनुसार ऋग्वेद की पाँच शाखाएँ हैं— शाकल्य, वाष्कल, आश्र्वलायन, शांखायन और मांडूक्य। वायु- पुराण में यजुर्वेद की ८६ शाखाएँ कही गई हैं जिनमें ४३ के नाम चरणव्यूह में आए हैं। इन ४३ में माध्यंदिन और कणव को लेकर ३७ शाखाएँ वाजसनेयी के अंतर्गत हैं। सामवेद की सहस्त्र शाखाएँ कही जाती हैं जिनमें १५ गिनाई गई हैं। इसी प्रकार अथर्ववेद की भी बहुत सी शाखाओं में से पिप्पलादा- शौनकीया आदि केवल नौ गिनाई गई हैं। ११. संप्रदाय। पंथ (को०)। १२. ग्रंथ का परिच्छेद। अध्याय (को०)। १३. पक्षांतर। प्रतिपक्ष (को०)। १४. भुजा। बाहु। हस्त (को०)।